Claudia Ramón i Maite Nebot ja han sigut proclamades com a Falleres Majors de Sagunt 2023 per l’alcalde en l’Ajuntament de Sagunt
17 de juny 2022

![](/media/qtbl213d/c_proclamacionmini.jpg?width=850&height=566.9886363636364)

L’alcalde de Sagunt, Darío Moreno, ha proclamat esta vesprada en el saló de plens de l’Ajuntament de Sagunt a les noves Falleres Majors de Sagunt i el Camp de Morvedre per a l'exercici 2019-2020. Claudia Ramón, com a Fallera Major, i Maite Nebot, com a Fallera Major Infantil, han sigut proclamades com les màximes representants de les falles de la ciutat i de la comarca.

A l'acte, que ha comptat amb una gran afluència de públic, també han assistit regidores i regidors de la Corporació Municipal. Així mateix, han estat presents representants de la Federació Junta Fallera de Sagunt i el seu president, Ramón Jarque, representants d'ajuntaments d'altres localitats i entitats.

![](/media/seqixhie/c_proclamacionfm.jpg?width=332&height=222&mode=max)![](/media/frlnatmz/c_proclamacionfmi.jpg?width=333&height=222&mode=max)

Darío Moreno ha lliurat el quadre acreditatiu, així com de les pintes oficials amb l'escut de la ciutat a les falleres majors. L'alcalde ha donat l'enhorabona a Claudia Ramón i Maite Nebot i els ha desitjat un bon regnat «**des d'aquest instant sou la més bella imatge de l'essència de les festes josefines del Camp de Morvedre. Des d'ara sou les Màximes Representants d'una festa que agermana a la ciutat, a través de cadascuna de les comissions falleres i cada acte que plena de vida la ciutat durant tot l'any**».

Moreno ha assegurat que «**en aquesta terra de pólvora i sol, les Falles són molt més que una festa. Són tradició, forma part del nostre ésser, d’eixa essència mediterrània que portem endins i que batega en cada casal, en cada desfilada i en cada cercaviles. Per això, vibreu a cada pas, enorgullir-vos de representar-nos a tots i totes a cada moment del camí. Enguany, és el vostre any, i estic segur que vosaltres aconseguireu que transcendisca, quedant recollit amb lletres d'or en la història de les Falles del Camp de Morvedre**».

Per la seua part, el president de la Federació Junta Fallera de Sagunt, Ramón Jarque, ha indicat que «**estos actes sempre son molt esperats per a tots i totes nosaltres, però enguany encara és més especial, perquè després de tres anys allunyats per la pandèmia, novament tornem a sentir la calor i la bona acollida de la gent**». Al que ha afegit que «**avui comença el desitjat regnat de Maite i Claudia i no tenim dubte de que ens representareu amb l’honor que aquest càrrec vos brinda**».                  

A més, a les 21.15 hores es dispararà un castell de focs artificials en la zona Nord del Palància, encarregat a la pirotècnia Lluch y Zarzoso. Posteriorment, es realitzarà un vi d’honor en Faura.

![](/media/va3jcq3i/c_proclamacionfin.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/claudia-ramon-i-maite-nebot-ja-han-sigut-proclamades-com-a-falleres-majors-de-sagunt-2023-per-l-alcalde-en-l-ajuntament-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/claudia-ramon-i-maite-nebot-ja-han-sigut-proclamades-com-a-falleres-majors-de-sagunt-2023-per-l-alcalde-en-l-ajuntament-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/claudia-ramon-i-maite-nebot-ja-han-sigut-proclamades-com-a-falleres-majors-de-sagunt-2023-per-l-alcalde-en-l-ajuntament-de-sagunt/ "Linked In")
*   [](mailto:?body=https://aytosagunto.es/va/actualitat/claudia-ramon-i-maite-nebot-ja-han-sigut-proclamades-com-a-falleres-majors-de-sagunt-2023-per-l-alcalde-en-l-ajuntament-de-sagunt/)